రాంపిళ్ల నరసాయమ్మ

రాంపిళ్ల నరసాయమ్మ విజయవాడకు చెందిన స్వాతంత్ర్య సమరయోధురాలు. 2024 నవంబరు 14న కన్నుమూసారు. ఆమెకు ముగ్గురు కుమారులు, ఒక కుమార్తె ఉన్నారు.

 స్వాతంత్ర్య పోరాటం 
నరసాయమ్మ, తన భర్త రాంపిళ్ల సూర్యనారాయణ, కలిసి రివల్యూషనరీ సోషలిస్ట్ పార్టీలో భాగంగా పోరాటాలలో పాల్గొనేవారు. విజయవాడలో విద్యాధరపురం కొండపై పేలుడు పదార్థాలను తయారు చేసేవారు. స్వాతంత్ర్యం వచ్చిన తర్వాత కూడా  గోవా, పాండిచ్చేరిలోని స్వాతంత్ర్య పోరాటాన్ని కొనసాగించారు. నరసాయమ్మ 1956లో గోవాలో బాంబులు తీసుకెళ్తుండగా పట్టుబడి ఏడాదిపాటు కారాగారంలో ఉన్నారు. ఆ సమయంలో గర్భవతి అయిన ఆమె గోవా కారాగారంలో తన చిన్న కొడుకు రాంపిళ్ళ జయప్రకాష్‌కు జన్మనిచ్చింది.

 మూలాలు 

వర్గం:తెలుగువారిలో మహిళా స్వాతంత్ర్య సమర యోధులు
వర్గం:2024 మరణాలు
వర్గం:1925 జననాలు